Oversigt over printbetaling i fællessystemet SB/AU

28. marts 2014/ebe, ln

## Indledning

Håndtering af print blev diskuteret på bibliotekssystemgruppens møde den 27. februar 2014, hvor der blev givet udtryk for frustrationer hos både slutbrugere og personale, da det kan være vanskeligt at gennemskue hvordan systemerne fungerer.

Situationen er svær at beskrive kort og entydigt, da MyPrint først forventes i drift i fuldt omfang fra efteråret 2014 og der samtidig kører andre printafregningssystemer på nogle betjeningssteder.

Nedenstående er et forsøg på at beskrive håndteringen af print *i fællessystemet*, som den ser ud i skrivende stund.

*SafeCOM*: den software, der håndterer printsystemet; for slutbrugerne er det kendt som *MyPrint*.

## Betalingsordningen

Betalingsordningen omfatter:

Alle udskrifter, der flyder igennem SafeCOM-printsystemet.

I betalingsordningen er brugerne inddelt i to grupper:

1. Ikke-betalingspligtige, f.eks. AU- og SB-ansatte samt biblioteker uden for fællessystemet
2. Betalingspligtige, f.eks. studerende, øvrige personlige lånere

Betalingsordningen bygger på, at der skal være dækning for en udskrift, før den kan trækkes til en printer.

Overtræk er ikke muligt.

## Printjob-flow i systemet

Printjobs i SafeCOM kan oprettes på følgende måder:

1. Print fra de tynde klienter og pc’er i publikumsområdet på SB samt SB’s del af Victor-Albeck-bygningen. Her kan man printe til SafeCOM via Windows’ indbyggede printfunktion direkte fra browseren eller andre programmer.
2. Print sendt til web-uploadfunktionen (brugers eget udstyr) kan anvendes alle steder: på SB, på AU-bibliotekerne og hjemmefra kan brugerne printe via web-uploadfunktionen i MyPrint, når man har dokumenterne på PDF-form.
3. Print fra artikelekspeditionen i Esag til udskrift på MyPrint-lokationer
4. Print fra artikelekspeditionen i Esag til forsendelse til lånerens adresse.

Ved A, B og C lægges printjobs ind på lånerens bruger-id og låneren ”trækker” selv udskrifterne til en printer ved at logge på selve printeren eller dens SafeCOM-kontrolboks.

Det betyder, at pengene først trækkes fra lånerens konto, når printjobbene trækkes til printeren og der kan kun trækkes jobs, så længe der er dækning på kontoen.

Der kan altså godt sendes jobs ind i SafeCOM, som der (endnu) ikke er dækning for, men låneren kan ikke få dem ud.

Ved D sker ekspedition ved bibliotekets mellemkomst.

Her sendes printjobs til en "masterbruger", som så trækker det til printeren i SB’s forsendelse, men jobbet sendes med en angivelse af hvilken bruger, der skal *betale* for udskriften.

Ved denne metode trækkes pengene altså i det øjeblik, at jobbet afleveres til SafeCOM.

Det er også derfor at det bliver afvist, hvis der ikke er penge på kontoen, for ellers vil brugeren få ”overtræk” på kontoen og dermed printe gratis.

## Artikelekspeditionen i Esag

Omfatter Esagsbestillinger på artikler fra aviser og tidsskrifter i Statsbibliotekets egne samlinger samt tidsskrifter fra Campus Emdrup.

Print fra Emdrups tidsskrifter bliver ikke sendt til MyPrint-afhentning, men alle artikler, der ikke er til download, behandles jf pkt. 4 ovenfor, dvs som forsendelsesprint fra SB’s forsendelse.

## Levering af artikler uden for safeCOM

Artikelbestillinger fra tidsskrifter, der kun findes på andre AU betjeningssteder end Emdrup og SB, håndteres via Fjernlånsesag, og artiklerne udleveres her på papir *uden for* SafeCOM på samme måde som ”rigtige” fjernlånsbestillinger

Kommunikationen med slutbruger omkring transport og reel leveringstid er p.t. ikke optimal i dette flow.